jkorsvik/nowiki_second_scrape_merged huggingface dataset:
Maria Bernardita B. Ramos

Maria Bernardita «Ditas» Bañares Ramos (født 17. februar 1944 i Gubat på Sorsogon på Filippinene, død 8. september 2020 i Sorsogon) var en filippinsk politiker. Hun var medlem av det filippinske representantenes hus fra det 2. kongressdistrikt i provinsen Sorsogon fra 2019 til sin død i 2020.


== Liv og virke ==


=== Bakgrunn ===
Hun var den yngste av seks barn til Deogracias Pura Ramos sr. fra Gubat, og hans hustru Vicenta Bañares fra Barcelona i Sorsogon. Hun gikk på barneskole i Gubat, og fortsatte i Cagayan de Oro dit familien flyttet da faren, som var offiser i den filippinske hær, ble stasjonert til Mindanao. avsluttet grunnskolen i Sampaloc i Manila.  I Manila tok hun ungdomsskole og college, og studerte engelsk ved Philippine Women's University, og studerte så japansk.


=== Karriere ===
Hun arbeidet som lærer og senere som turistguide og i reisebyrå. I 29  år arbeidet hun som reisearrangør i ledelsen av de filippinske avdelinger av Lufthansa og Hapag-Lloyd, til hun pensjonerte deg i an alder av seksti år fra disse selskaper i 2006.
Etter at hun kom inn som folkevalgt i den filippinske kongressen i 2019 var hun med på å fremlegge 29 lovforslag på en rekke felter. Hun gikk blant annet inn for et forslag som hevet den seksuelle lavalder til 16 år.
Hun døde i september 2020 av covid-19, to dager eetter at denne diagnosen var blitt stilt.


== Referanser ==
Wavel Ramkalawan

Wavel Ramkalawan (født 15. mars 1961 på Mahé) er en seychellisk anglikansk prest og politiker for partiet Linyon Demokratik Seselwa (LDS). Han ble 26. oktober 2020 innsatt som landets president.


== Liv og virke ==
Ramkalawan kommer fra en familie der faren var metallarbeider og moren grunnskolelærer. Oldefaren var fra Bihar i India og var kontraktsarbeider på Mauritius, der bestefaren til Ramkalawan ble født.Han fikk skolegang ved Seychelles College og studerte teologi ved St. Paul's Theological College på Mauritius og ved University of Birmingham i Storbritannia. Ramkalawan ble ordinert som prest i 1985 og arbeidet i forskjellige menigheter.
Gjennom arbeidet som prest ble han politisk aktiv i opposisjon til det sittende ettpartiregimet. I 1991 ble han en av medstifterne av opposisjonspartiet Parti Seselwa, som han også ble partileder for, og som i 1993 ble en del av United Opposition (UO). Ramkalawan stilte til valg som president i 1998 (19,53 % av stemmene), 2001 (44, 95 %), 2006 (45,71 %) og 2011 (41,43 %), men tapte ved hver anledning til France-Albert René og etterfølgeren James Michel. Ved valget i 2015 stilte han igjen mot sittende president Michel, i et valg Ramkalawan på nytt tapte, men bare med 193 stemmer. Ramkalawan mente valget var preget av uregelmessigheter. Ved presidentvalget i oktober 2020 lyktes Ramkalawan i å vinne et flertall av stemmene. Han vant presidentvalget med 54,9 %, mot 43,5 % for sittende president Danny Faure. Ramkalawans parti, Linyon Demokratik Seselwa, vant også valget til Nasjonalforsamlingen. Den 26. oktober 2020 ble han tatt i ed som president.


== Referanser ==
ATM Alamgir

ATM Alamgir (bengali: এ টি এম আলমগীর; født 1950 i landsbyen Jhalam landsby i Laksam i distriktet Comilla i Øst-Pakistan, død 3. august 2020 i Dhaka i Bangladesh) var en politiker fra Jatiya Party (Ershad).
Han var medlem av Jatiya Sangsad som representant for valgkretsen Comilla-10, da for Bangladesh Nationalist Party.Hans periuode i nasjonalforsamlingen for Comilla-10 var fra 1991. Han skriftet parti til Jatiya Party (Ershad) i april 2016.Alamgir døde av covid-19 den 3. august 2020 i Greenlife Medical College Hospital i Dhaka.


== Referanser ==
6. etappe av Vuelta a España 2020

6. etappe av Vuelta a España 2020 gikk fra Biescas til Formigal 25. oktober 2020. 
Opprinnelig skulle etappen gå inn i Frankrike og over Col d'Aubisque og Col du Tourmalet, men ble lagt om på grunn av koronarestriksjoner i Frankrike. Ion Izagirre vant etappen og Richard Carapaz overtok sammenlagtledelsen.


== Etapperesultater ==


== Sammenlagt etter etappen ==


== Referanser ==


== Eksterne lenker ==
(en) 6. etappe av Vuelta a España 2020 - ProCyclingStats
Celepharn

Celepharn er en figur fra J.R.R. Tolkiens fiktive verden. Han var den fjerde kongen av Arthedain.
Celepharn ble født i 979 i tredje tideverv, og ble Arthedains konge etter at hans far kong Mallor døde i 1110. I hans regjeringstid kom flere hobbiter til i Eriador, og inn i land som var en del av Arnor.
Hans regjeringstid foregikk samtidig som regjeringstiden til Atanatar II av Gondor. I motsetning til Arnor som hadde splittet opplevde dets søsterrike en storhetstid, og hadde oppnådd sitt høydepunkt som det største og mektigste riket i Midgards historie.
Celepharn regjerte i Arthedain i 81 år, og døde i 1191. Han ble etterfulgt av sin sønn Celebrindor.
Nedoverkraft

Nedoverkraft er en nedoverrettet kraft (omvendt løftekraft) som oppstår på grunn av de aerodynamiske egenskapene til et kjøretøy. Nedoverkraften er en kraft, og har SI-enhet newton (symbol N).


== Bruk ==
Formålet med nedoverkraften på racerbiler er å presse bilen mot bakken slik at det blir mer friksjon mellom dekkene og bakken. Slik får bilen bedre grep og kan kjøre raskere gjennom svinger.
På formel 1-biler oppnås dette blant anent med front- og bakvinger (kalt spoiler). På konseptbilen McMurtry Spéirling oppnås ekstra nedoverkraft ved hjelp av en elektrisk vifte.


== Andre navn ==
Nedoverkraft kalles noen ganger marktrykk, men marktrykk er strengt tatt et trykk (kraft fordelt på areal, SI-enhet Pa, eller N/m²) og sier noe om påkjenningen mot underlaget, i motsetning til nedoverkraft som sier noe om grepet til bilen.


== Se også ==
Marktrykk
Bernoulli-prinsippet
Løft
Vindtunnel
Eva Smith

Eva Smith (født 31. august 1942) er en dansk dr.jur. og professor emerita.
Smith er datter av den forhenværende socialdemokratiske minister Hans Erling Hækkerup (1907–1974) og kontorchef Marchen Elisabeth Friis-Skotte (1909–1958). Etter gymnaset ble hun i 1974 cand. jur. ved Københavns Universitet, lektor samme sted i 1985. Året etter forsvarte hun sin doktordisputas, og ble i 1990 den første kvinnelige professor ved Københavns Universitet. I 2005 ble hun utnevnt til æresdoktor ved Lunds universitet i Sverige.
Eva Smith har utgitt adskillige lærebøker, og har dessuten skrevet tre barnebøker under sitt ekteskapelige navn Eva Asmussen.


== Referanser ==
Celebrindor

Celebrindor er en figur fra J.R.R. Tolkiens fiktive verden. Han var den femte kongen av Arthedain.
Han ble født i 1062 i tredje tideverv, og ble konge av Arthedain da faren hans Celepharn døde i 1191. I hans regjeringstid var det et fredelig forhold mellom Arthedain og de to rikene av det tidligere Arnor: Rhudaur og Cardolan. Derfor skjedde det ikke mye under hans styre, og ingen ondskap truet riket hans ennå. 
Celebrindor døde i 1272 etter å ha regjert i 81 år. Han ble etterfulgt av sin sønn Malvegil.
Navnet til Celebrindor er fra Sindarin, og betyr sølvherre.
Marktrykk

Marktrykk er trykket en gjenstand utøver mot bakken, og sier noe om påkjenningen mot underlaget. Marktrykket har SI-enhet pascal (Pa), og består av en kraft (SI-enhet newton, N) fordelt på et areal (SI-enhet kvadratmeter, m²).


== Bruk ==
Marktrykk brukes ofte som begrep i forbindelse med kjøretøy som et mål på belastning mot bakken som et bærende underlag, og er viktig for om bakken gir etter. Dette kan for eksempel være nyttig for et beltekjøretøy som skal kjøre på snø eller sand uten av underlaget kollapser.
For luftfylte dekk følger det av Newtons 3. lov at marktrykket er lik lufttrykket + stivheten i dekket.


== Forveksling ==
Marktrykk må ikke forveksles med aksellast, som er en masse med enhet kilogram.
Marktrykk brukes også noen ganger for å referere til nedoverkraft. Imidlertid omhandler marktrykk et trykk, mens nedoverkraft omhandler en kraft.


== Se også ==
Nedoverkraft
Tverrsnittbelastning
Kvikkleire


== Referanser ==
Lee Kang-in

Lee Kang-in (født 19. februar 2001) er en sørkoreansk fotballspiller som spiller for den spanske klubben RCD Mallorca.


== Landslaget ==
Han ble tatt ut i Sør-Koreas tropp til VM i fotball 2022 i Qatar.


== Referanser ==


== Eksterne lenker ==
(en) Lee Kang-in – Olympedia 
(en) Lee Kang-in – UEFA 
(fr) Lee Kang-in – LÉquipe 
(en) Lee Kang-in – Transfermarkt 
(en) Lee Kang-in – national-football-teams.com 
(en) Lee Kang-in – WorldFootball.net 
(en) Lee Kang-in – Soccerbase.com 
(en) Lee Kang-in – FootballDatabase.eu 
(en) Lee Kang-in – Soccerway 
(en) Lee Kang-in – PlaymakerStats.com
Arvo Valton

Arvo Valton, egentlig Arvo Vallikivi (født 1935), er en estisk forfatter og dramatiker.
I 1949 ble han og familien deportert til Sibir, og fikk først vende tilbake til Estland i 1954. Han utdannet seg til gruveingeniør ved Tallinns tekniske høyskole, og tok korrespondansekurs ved Det allrussiske statlige kinematografiske institutt mens han arbeidet som ingeniør. Han begynte etter hvert som manusforfatter ved filminstituttet i Tallinn.Han debuterte med sine noveller i 1960-årene, men har også skrevet romaner, dikt, skuespill, librettoer og sakprosa. Han har blitt oversatt til flere språk. Han drøfter særlig eksistensielle spørsmål, men er også kjent for sin surrealistiske form. I 1989 utgav han en selvbiografisk roman, Fortvilelse og håp, om deportasjonen og oppveksten i Sibir. Romanen ble en av de første som beskrev hans generasjons opplevelser under sovjetregimet.Arvo Valton var blant de estiske intellektuelle som gikk inn i politikken i glasnosttiden for å arbeide for Estlands uavhengighet fra Sovjetunionen. Han var medlem av Den estiske kongressen og Den estiske komiteen, som utfordret de sovjetiske statsorganenes legitimitet frem til oppløsningen av Sovjetunionen i 1991. Fra 1992 til 1995 var han innvalgt i det uavhengige Estlands nasjonalforsamling, Riigikogu. Han representerte det konservative og kristendemokratiske valgforbundet «Fedreland». Han har også engasjert seg i kultur- og miljøvern.


== Referanser ==


== Eksterne lenker ==
(en) Arvo Valton – kategori av bilder, video eller lyd på Commons 
(en) Arvo Valton på Internet Movie Database 
(en) Arvo Valton hos The Movie Database
Antonio Franco

Antonio Franco (født 24. mars 1937 i Puglianello i provinsen Benevento i Italia) er en diplomat for Vatikanet.


== Liv og virke ==
Franco ble presteviet 10. juli 1960 og virket derfor som prest i bispedømmet Cerreto Sannita-Telese-Sant'Agata de' Goti.
Senere trådte han inn i det pavelige diplomati. Den 28. mars 1992 utnevnte pave Johannes Paul II ham til apostolisk nuntius i Ukraina og til titularerkebiskop av Gallesium. Bispevielsen ble foretatt av pave Johannes Paul II selv den 26. april i Peterskirken. Medkonsekreerende var kardinalene  Franciszek Macharski og Angelo Sodano.
Etter erkebiskop Gian Vincenzo Moreni død ble han den 6. april 1999 apostolisk nuntius til Filippinene. Den 21. januar 2006 ble han apostolisk nuntius til Israel og til Kypros, og apostolisk delegat til Jerusalem og Palestina. I juni 2006 bestrebet han seg uten hell å få militante palestinere til å slippe løs den israelske soldaten  Gilad Shalit, som de hadde tatt til fange. Den 18. august 2012 ble Giuseppe Lazzarotto utnevnt til hans etterfølger.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Erkebiskop Antonio Franco (1937-) *1992


== Referanser ==
Pentacomia

Pentacomia er en slekt av billene i delgruppen (underfamilien) sandjegere i familiegruppen løpebiller.


== Utseende ==
Middelsstore, slanke og langbeinte, svarte sandjegere med noe metallisk glans. Hodet har store, utstående fasettøyne og er betydelig bredere enn pronotum, som er tønneformet. Dekkvingene er jevnbrede.


== Levevis ==
Disse artene lever i skog der de ofte løper omkring på bladverket til busker og trær.


== Utbredelse ==
Arten er utbredt i den neotropiske økosonen.


== Systematisk inndeling ==
Ordenen biller, Coleoptera
Underordenen Adephaga
Overfamilien Caraboidea
Familien løpebiller, Carabidae
Underfamilien sandjegere, Cicindelinae
Stammen Cicindelini
Slekten Pentacomia Bates, 1872
Pentacomia biguttata (Dejean, 1825) 
Pentacomia brasiliensis (Dejean, 1825) 
Pentacomia brevipennis (W. Horn, 1907) 
Pentacomia brzoskai Wiesner, 1999 
Pentacomia championi Bates, 1881 
Pentacomia chrysamma Bates, 1872
Pentacomia conformis (Dejean, 1831) 
Pentacomia cribrata (Brulle, 1837) 
Pentacomia cupricollis (Kollar, 1836) 
Pentacomia cupriventris (Reiche, 1842) 
Pentacomia cyaneomarginata (W. Horn, 1900) 
Pentacomia degandei (Tatum, 1851) 
Pentacomia discrepans (W. Horn, 1893) 
Pentacomia distigma (Dejean, 1825) 
Pentacomia distincta (Dejean, 1831) 
Pentacomia drechseli Sawada & Wiesner, 1997 
Pentacomia egregia (Chaudoir, 1835) 
Pentacomia horni Schilder, 1953 
Pentacomia lacordairei (Gory, 1833) 
Pentacomia lanei (W. Horn, 1924) 
Pentacomia leptalis (Bates, 1881) 
Pentacomia nigrimarginata Huber, 1999 
Pentacomia paranigrimarginata Moravec & Brzoska, 2019
Pentacomia pearsoni Wiesner, 1999 
Pentacomia pentacomioides (W. Horn, 1900) 
Pentacomia prepusula (W. Horn, 1907) 
Pentacomia procera (Chaudoir, 1860) 
Pentacomia pseudochrysis (W. Horn, 1929) 
Pentacomia punctum (Klug, 1834) 
Pentacomia reductesignata W. Horn, 1905
Pentacomia rhytidopteroides (W. Horn, 1906) 
Pentacomia rietscheli Wiesner, 2007 
Pentacomia rugipennis (Kollar, 1836) 
Pentacomia sericina (Klug, 1834) 
Pentacomia smaragdula (Dejean, 1825) 
Pentacomia speculifera (Brulle, 1837) 
Pentacomia vallicola Huber, 1999 
Pentacomia ventralis (Dejean, 1825)


== Eksterne lenker ==
(en) Pentacomia i Global Biodiversity Information Facility 
(en) Pentacomia hos NCBI 
(en) Kategori:Pentacomia – bilder, video eller lyd på Wikimedia Commons 
Pentacomia – detaljert informasjon på Wikispecies
Liste over Prince Edward Islands viseguvernører

Prince Edward Islands viseguvernør (engelsk: Lieutenant Governor of Prince Edward Island) er den canadiske monarkens visekongelige representant i denne provinsen. Embetet ble innstiftet av William Pitts regjering i 1786. Den nåværende utgaven av embetet ble innstiftet i 1873, da Prince Edward Island trådte inn i Den canadiske konføderasjonen.


== Liste ==


== Fotnoter ==


== Kilder ==
«Former Governors». Office of the Lieutenant Governor. Besøkt 3. november 2020.
Friselliana

Friselliana er et studioalbum utgitt i 2020 av gitaristen og komponisten Alexander Flotve, som også er arrangør og produsent på utgivelsen. Albumet ble gitt ut gjennom selskapet Barrot/Forte Music.


== Sporliste ==
Hommage To P
On A Southern Highway
Certainly
Friselliana
Should Somebody Smile
Hilja's Lullaby
Loftsong
Psalm


== Medvirkende ==
Alexander Flotve, div. gitarer/lapsteel/vokal & el.bass/slagverk (4/7)
Knut Aabø, piano/keyb/synth/pumpeorgel
Ole Amund Gjersvik, kontrabass (5/8)
Vegard Fossum, slagverk/perk (1/2/3)
Jon Sjøen, kontrabass (1/2)
Svein Folkvord, kontrabass (3)
Espen Westbye, flygelhorn (5)


== Referanser ==
Rhudaur

Rhudaur er et fiktivt land fra J.R.R. Tolkiens verden Midgard. Rhudaur var et av Dúnedains riker som ble til da Nordariket Arnor ble delt. Etter kong Eärendur døde i år 861 i Tredje tideverv delte hans sønner Arnor inn i tre nye kongeriker: Arthedain, Rhudaur og Cardolan. Rhudaur bestod av den nordøstlige delen av Arnor. Det strakte seg fra Blåseråsene med Amon Sûl (Blåsertopp), til elva Baranduin. Den sørlige grensen til Cardolan var langs den Store østaveien, og til Arthedain langs Blåseråsene.
Rhudaur var det mest isolerte og mest fiendtlige av de tre rikene. Her var Dúnendain i et mindretall, mens flesteparten var av de innfødte åsmennene, en vill stamme av, men som muligens var etterkommere av den forbannede slekten til Ulfang. Åsmennene mislikte Dúnendainene, fordi de hadde vonde minner fra Númenors tid da de ble undertrykket av de númenorske kongene. Rhudaur forble også fiendtlig til de to naborikene, og det var noen jevnlige konflikter langs grenseområdet ved festningen Amon Sûl om å få kontroll på festningen og dets verdifulle palantír. Det var også i Rhudaur at hobbitene for første gang ble sett etter at de vandret til vest for Tåkefjellene i år 1150. Men etterhvert som ondskapen vokste i nord begynte de å flykte fra Rhudaur for å bosette seg andre steder.
I år 1300 ble Hekseriket Angmar dannet i nord, styrt av Heksekongen, Nazgûlenes herre. Ikke lenge etter drepte åsmennene den siste arvingen av Isildur som styrte Rhudaur, og landet ble en vasall av Angmar. Arthedain og Cardolan stod sammen og måtte motstå både Angmar og Rhudaurs smamenslåttestyrker. Argeleb I av Arthedain hadde gjort krav på herredømme over hele Arnor, og forsterket festningen Amon Sûl. Det var her Rhudaur under Angmars kontroll invaderte Arthedain og drepte kong Argeleb. Senere ble styrkene fra Rhudaur drevet tilbake av en sammenslått hær fra Arthedain og Cardolan under ledelse av Arveleg I, med støtte fra alvene av Lindon.
Innen år 1409 var Rhudaur nærmest avfolket, og landet ble annektert av Angmar. Da hadde de fleste gjenværende Dúnendain i dette området enten blitt drept eller flyktet vestover. Rhudaur ble derfor det første riket av gamle Arnor til å falle. Etter at Angmar endelig ble beseiret i år 1975 forble Rhudaur nærmest ubeboelig helt til det nordre kongeriket nok en gang ble bygget opp under kong Elessar på slutten av det tredje tideverv.
Navnet på Rhudaur er fra Sindarin, og betyr Øst Skoger.
Ask Tjærandsen-Skau

Ask Tjærandsen-Skau (født 14. januar 2001 i Bodø) er en norsk fotballspiller som spiller for Bodø/Glimt.


== Referanser ==


== Eksterne lenker ==
(en) Ask Tjærandsen-Skau – Transfermarkt 
(en) Ask Tjærandsen-Skau – Soccerbase.com 
(en) Ask Tjærandsen-Skau – Soccerway 
(no) Ask Tjærandsen-Skau – Norges Fotballforbund 
(en) Ask Tjærandsen-Skau – FBref
Joel Molina Ramírez

Joel Molina Ramírez (født 1944/1945 i Ixtacuixtla i delstaten Tlaxcala i Mexico, død 24. oktober 2020 i Tlaxcala i delstaten Tlaxcala) var en meksikansk politiker.
Molina var fagforeningsmann og statsfunksjonær det meste av sitt liv. Han var medlem av det meksikanske Senatet som representant fra delstaten Tlaxcala fra 2019 til sin død. Han var medlem av partiet Movimiento Regeneración Nacional (MORENA).
Molina døde av covid-19 den 24. oktober 2020 på ISSST-sykehuset i byen Tlaxcala i Mexico i en alder av 75 år.


== Referanser ==
Mouche Thomsen

Karen Elisabeth (Mouche) Thomsen (født 19. desember 1918 i New York, død 20. september 1984 i Oslo) var en norsk billedkunstner.
Thomsen er utdannet ved Statens håndverks - og kunstindustriskole, og var deretter elev av Kai Fjeld (1939-1940), og senere av professor Otte Sköld i Stockholm etter hun flyktet til Sverige under krigen. Noen år før hun ble født flyttet familien til USA, men i april/mai 1919 flyttet de videre til Java hvor hennes far skulle representere Det oversjøiske Selskab. Det var der hun tilbrakte sine første leveår. Mouche har hatt sitt hjem i Oslo, men har tilbrakt mye tid i utlandet, blant annet på studiereiser til USA, Frankrike, Hellas, England og Italia.
Thomsen debuterte med abstrakte malerier, men hennes formspråk ble mer figurativt på 50- og 60-tallet før hun igjen fokuserte på det mer abstrakte. På 70-tallet begynte hun å jobbe med store, rene, tilnærmet geometriske fargeflater, og dette ledet etterhvert videre til stripene hun er mest kjent for. Hun har vært innom både silketrykk og tresnitt, men det er som maler hun er best kjent. Utgangspunktet for hennes malerier er naturen og hun har selv uttalt at hun "maler også natur, men på en annen måte". For henne kunne det være fargene i en plante eller havet som satte i gang en prosess hos henne, og som hun til slutt gjorde om til vertikale eller horisontale striper.Hun debuterte på statens høstutstilling i 1946, og i ettertid har hun deltatt i utstillinger i Sverige, Tyskland, England, Spania, Italia, Polen Jugoslavia, USA, Oslo, Bergen, etc. Hennes verker er representert hos blant annet Riksgalleriet, Bergens Billedgalleri og Nasjonalgalleriet.Thomsen var gift med den norske disponenten og kunstsamleren Paul Støre fra 1957 frem til sin død.


== Referanser ==
Johnny Leeze

Johnny Leeze (opprinnelig John Glen; født 31. desember 1941 i York i Storbritannia, død 25. oktober 2020) var en britisk skuespiller. Han er mest kjent for å ha spilt Harry Clayton i den langvarige britiske såpeoperaen Coronation Street i en tid i 1985 og Ned Glover i såpeoperaen  Emmerdale fra 1994 til 1999.
Skuespillerkarrieren hans varte fra 1982 til 2007.
Leeze døde 25. oktober 2020 av covid-19 i England, i en alder av 78 år.


== I filmer og på fjernsyn ==
Open All Hours (1982) TV-serie - 1 episode (The Man Whose Tyres Were Let Down)
Play for Today (1982) TV-serie - 3 episoder (Jim/orderly/porter)
Coronation Street (1982) Såpeopera - 1 episode (Mr Slater)
Last of the Summer Wine (1983) TV-serie - 1 episode ('Our Kid' Colin)
Hallelujah! (1983) TV-serie - 1 episode (Landlord)
The Outsider (1983) TV-serie - 1 episode (Delivery Man)
Juliet Bravo (1983) TV-serie - 1 episode (Football Fan)
Coronation Street (1985) Såpeopera - 35 episoder (Harry Clayton)
Last of the Summer Wine (1986) TV-serie - 1 episode (Meter Reader)
All Creatures Great and Small (1988) TV-serie - 1 episode (Lionel Brough)
Stay Lucky (1989) TV-serie - 2 episoder (2nd Warden)
Chimera (1991) Miniserie - 1 episode (Billy Hamilton)
Last of the Summer Wine (1991) TV-serie - 1 episode (Security Guard)
Heartbeat (1993) TV-serie - 1 episode (Pub Landlord)
Common As Muck (1994) TV-serie - 1 episode (Jack)
Cracker (1994) TV-serie - 1 episode (1st Manchester United Fan)
Seaforth (1994) TV-serie - 1 episode (Hodges)
Emmerdale (1994–99, 2000) Såpeopera - 420 episoder (Ned Glover)
The League of Gentlemen (2000) TV-serie - 5 episoder (Inspector Cox)
Blow Dry (2001) Spillefilm (Journalist)
Phoenix Nights (2001) TV-serie - 1 episode (Duggy Hayes)
Doctors (2001) TV-serie - 1 episode (Ray Bridges)
Last of the Summer Wine (2002) TV-serie - 1 episode (Fifi's boyfriend)
Early Doors (2003) TV-serie - 1 episode (Bill)
The Royal (2003) TV-serie - 1 episode (George)
Coronation Street (2004) Såpeopera - 1 episode (Laurie Johnstone)
Life on Mars (2007) TV-serie - 1 episode (Meter Man)


== Referanser ==


== Eksterne lenker ==
(en) Johnny Leeze på Internet Movie Database 
(en) Johnny Leeze hos The Movie Database
Mario Abdo Benítez

Mario Abdo Benítez også kjent som Marito, (født 10. november 1971 i Asunción) er en paraguayansk politiker for Coloradopartiet. Han vant presidentvalget i 2018 og ble innsatt som Paraguays president 15. august samme år.Mario Abdo Benítez bruker fornavnet Marito for å skille det fra sin far med samme navn. Hans far var den private sekretæren til den tidligere diktatoren Alfredo Stroessner og farens karriere har vært en belastning for sønnen under hans valgkamp. Abdo nevnte for den paraguayanske pressen at Stroessner hadde gjort mye for landet, men tok avstand fra menneskerettighetsbrudd på den tiden.Han studerte markedsføring ved Teikyo Post University i Waterbury (Connecticut) i USA.
Hans egen politiske karriere begynte i 2005 i Coloradopartiet. Hans viktigste politiske posisjoner til dags dato har vært visepresidenten for partiet hans, og fra 2015 til 2016 presidenten for det paraguayanske senatet. I presidentvalget 22. april 2018 vant han med 46,5% av stemmene mot Efraín Alegre, kandidaten til Partido Liberal Radical Auténtico, som kom ut med 42,7%. 15. august 2018 overtok Abdo etter sin forgjenger Horacio Cartes.


== Referanser ==